# Crohnova choroba

### Z Wikipédie

Informácia, ktorú podáva tento článok, nemôže nahradiť návštevu lekára! - Wikipédia nie je lekárske konzílium!

Crohnova choroba (lek. Morbus Crohn), enteritis regionalis alebo ileitis terminalis je granulomatózna enetritída, u ktorej sa predpokladá infekcia Mycobacterium avium paratuberculosis.Je to nešpecifický črevný zápal, ktorý najčastejšie postihuje terminálne ileum (posledná časť tenkého čreva, pred prechodom na hrubé črevo), z toho starý názov ileitis terminalis. Zápalovo postihnuté časti sú medzi sebou oddelené zdravou časťou čreva. Menej často Crohnova choroba môže postihnúť ktorúkoľvek časť tráviacej trubice od úst až po konečník.

## [úprava] Klinický obraz

### [úprava] Fyzikálne vyšetrenie

Typický je endoskopický obraz s malými vredmi a trhlinami na sliznici čreva, ktorá má vzhľad „dlažobných kociek”. Stena čreva je hrubšia a celá je zapálená. Vytvárajú sa v nej aftám podobné vredy, fistuly, abscesy. Priesvit čreva je zúžený. Z abscesov sa vytvárajú fistuly, ktoré vyúsťujú v okolí ritného otvoru, alebo do okolitých orgánov, napr. močových, pohlavných.

### [úprava] Histologické vyšetrenie

Histologicky sa jedná o granulomatózny zápal.

### [úprava] Subjektíne problémy

Crohnova choroba sa prejavuje hnačkami a časou stolicou. Sú prítomné bolesti brucha, často v pravom podbruší, bolesti pri stolici. Niekedy tak silné, že pripomínajú náhlu brušnú príhodu. Ďalšie symptómy sú poruchy trávenia a vstrebávania (lek. malabsorpcia), celkové príznaky, ako napr. zvýšená teplota (lek. subfebrilita), chudnutie, slabosť. Príznaky netýkajúce sa čriev, napr. bolesť a zápal kĺbov, iridocyklitída, aftózna stomatitída, erythema nodosum, iné kožné problémy, cholangitída, cholelitiáza a oxalátová nefrolitiáza, amyloidóza.

## [úprava] Výskyt

Najčastejšie choroba vzniká v mladom veku, v súčasnej dobe sa popisuje vzostup incidencie. Príčina nie je celkom jasná, je pravdepodobný podiel imunitných mechanizmov. Choroba má kolísavý priebeh s obdobiami kľudu a aktivity.

## [úprava] Diagnostika

Laboratórny nález odráža zápalový proces a malabsorbciu. Vyšetruje sa sedimentácia erytrocytov, množstvo leukocytov a trombocytov. Diagnostický význam má röntgenové vyšetrenie enteroklýzou a koloskopia s biopsiou. Niekedy pomôže diagnostiku upresniť vyšetrenie ultrasonografom.

Je dôležité odlíšiť iné choroby tráviacej sústavy, napr. ulceróznu kolitídu.

## [úprava] Liečba

Podávajú sa črevné protizápalové lieky, glukokortikoidy pre miestne pôsobenie a v ťažších prípadoch aj imunosupresíva. Z protizápalových liekov to môže byť napr. mesalazin alebo sulfasalazin. Najnovšie sa osvedčili lieky pôsobice proti TNF (ang. tumor necrosis factor). Niekdy je nutný aj chirurgický zákrok. Po ňom je častá recidíva, tzn. opätovné objavenie na inom mieste tráviacej trubice.

Zdroj: "http://sk.wikipedia.org../../../c/r/o/Crohnova_choroba.html"

Kategórie: Autoimunitné choroby | K50 Crohnova choroba

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Esperanto
- Español
- Suomi
- Français
- עברית
- Italiano
- 日本語
- Nederlands
- Norsk (bokmål)
- Polski
- Português
- Simple English
- Svenska